OpenLLM-France/wikimedia huggingface dataset:
# Islandeg

Ur yezh c'hermanek eus skourr yezhoù skandinavek ar c’hornôg eo an islandeg (íslenska), komzet en Island dreist-holl. Un nebeud islandegerien a gaver ivez e Kanada hag e Stadoù Unanet Amerika.
An islandeg eo ar yezh skandinavek emdroet an nebeutañ e-keñver an henyezh. Furmoù disheñvel o devez an anvioù evit ezteurel o c’harg yezhadur : gant morfemoù e vez merket an troadoù, ar reizh hag an niver, evel ma veze graet en henskandinaveg.
En abeg da se n'eo ket re ziaes da Islandiz hiziv an deiz lenn testennoù eus ar Grennamzer, evel sagaoù ar Vikinged, bet savet tremen seizh kantved zo.
Skrivet e vez an islandeg gant al lizherenneg latin, gant un nebeud lizherennoù dibar evel : Á/á, É/é, Í/í, Ó/ó, Ú/ú, Ý/ý, Ð/ð (distaget evel an "th" saoznek er ger this), Þ/þ (distaget evel an "th" saoznek er ger thin pe evel ar <z> spagnolek er ger cabeza), Ö/ö hag Æ/æ. Ne reer ket gant al lizherennoù <c>, <q>, <w> ha <z>.

## Glanyezhouriezh

Evezh bras a daol an islandegerien ouzh « glanded » o yezh ; ne fell ket dezho e vefe gerioù estren enni. Abalamour da se e reer en islandeg gant gerioù disheñvel-mat diouzh re ar yezhoù indezeuropek all, evit ar meizadoù nevez a vez anvet e kalz yezhoù alies gant gerioù amprestet digant al latin pe ar gresianeg.
* Un nebeud skouerioù
       urzhiataer = tölva (savet diwar tala, "niver", ha völva, "divinourez", "urisinourez").
       burev = skrifstofa ("kambr skrivañ")
       c’hoariva = leikhús ("ti-c’hoari")
       paseporzh = vegabréf ("tremen-hent")
       pouezventer = loftvog ("mentel an aer")
       margarin = smjörlíki ("tra heñvel ouzh amann")
       kenrouedad = veraldarvefurinn ("rouedad bedel")

## Gerioù brezhonek amprestet digant an islandeg

* geiser, diwar Geysir, ar geiser anavezetañ en Island
* saga

## Ar Bater en islandeg

Faðir vor, þú sem er á himnum. Helgist þitt nafn, til komi þitt ríki, verði þinn vilji, svo á jörðu sem á himni. Gef oss í dag vort daglegt brauð. Fyrirgef oss vorar skuldir, svo sem vér og fyrirgefum vorum skuldunautum. Og eigi leið þú oss í freistni, heldur frelsa oss frá illu. Því að þitt er ríkið, mátturinn og dýrðin að eilífu amen.

## Liammoù diavaez

* Kentelioù islandeg e meur a yezh
* Íslensk málstöð (Ensavadur an Islandeg)
* Ethnologue
* Barzhoniezh vrezhonek troet en islandeg
# Islas de la Bahía

Islas de la Bahía zo un enezeg e Republik Honduras hag unan eus an triwec'h departamant a zo er vro.
Dont a ra an anv spagnolek Islas de la Bahía eus troidigezh an anv saoznek, Colony of the Bay Islands, roet gant ar Saozon e 1850.

## An Inizi

* Utila, Roatán, Guanaja
* Barbareta, Morat ha Santa Elena
* Ouzhpenn 60 cayo (enezennig roc'hellek)

## Istor

Gant Kristol Goulm e voe kavet an enezeg e-kerzh e bevare beaj, d'an 30 a viz Gouhere 1502. Evit lavaret resisoc'h e kavas Enez Guanaja, a anvas Isla de los Pinos. Poblet stank e oa an inizi gant an Amerindianed Payas da neuze. Tapet e voent, ha gwerzhet evel sklaved, ha kaset da Guba dreist-holl.
# Islavarenn

Er yezhoniezh e vez lavaret islavarenn (e saozneg : dependent clause pe subordinate clause) eus ul lavarenn hag a zo bet staget ouzh ul lavarenn all a zo dizalc'h, rak n'hall ket talvezout drezi hec'h-unan evel ur frazenn beurglok na reizh hervez reolennoù ar yezhadur.
Neuze e teu al lavarenn dizalc'h da vezañ pennlavarenn, hag al lavarenn stag outi da vezañ un islavarenn (eus is, izel) dre m'eo renet gant ar bennlavarenn. A-wechoù e vo stag an islavarenn ouzh un anv-kadarn pe ur raganv er bennlavarenn (ha neuze e vez anvet islavarenn-stag), a-wechoù ouzh ar prezegad, ha neuze e vo evel ur renadenn, ha meur a seurt zo eus ar re-se.

## Elfennoù an islavarenn

Peurliesañ e krog un islavarenn gant ur ger (pe meur a hini) karget da liammañ, pe da isurzhiañ, lakaet dirak ur rannfrazenn. A bep seurt gerioù isurzhiañ zo, hervez an islavarennoù, hag a-wechoù hervez pe er stumm-kadarnaat pe er stumm-nac'h emañ ar verb enne.

## Ar seurtoù islavarennoù

Setu ar seurtoù islavarennoù :
* an islavarenn-stag, stag ouzh un anv-kadarn pe ouzh ur raganv a zo er bennlavarenn, a c'haller gwelout evel un anv-gwan;

### An den a welez ahont zo ur poliser kuzh.

* an islavarenn-diskuliañ, stag ouzh verb ar bennlavarenn, a zo evel ne vern pe renadenn eeun;

### Ar poliser a grede e oan ur muntrer.

* an islavarenn-doareañ, stag ouzh verb ar bennlavarenn, a zo evel ne vern pe renadenn-doareañ (pe adverb-doareañ). Meur a stumm lavarenn-doareañ zo, hervez ma verkont an amzer, al lec'h, an abeg ...

### Deskiñ a ra un dra nevez e kement lec'h ma'c'h a, a zo un islavarenn-lec'h;

E meur a yezh e talvez ar gerioù stagañ da stagañ un islavarenn ouzh ul lavarenn dizalc'h, gantañ an hevelep arc'hwel hag un anv-gwan hervez framm kevreadurezhel ar frazenn, da skouer e saozneg :
    The man who I saw
    « An den a welis »
E brezhoneg e vez implijet ar rannoùigoù-verb a, e ha ma e seurt degouezhioù :
    An den a garan
    An hini e oan o soñjal ennañ
    An hini ma oan o soñjal ennañ
E degouezhioù all e c'hell en em derc'hel un islavarenn stag evel un anv, da skouer evel renadenn eeun ar verb er bennlavarenn :
    Piv a gompren perak ne lâras netra?
    N'ouzon ket hag-eñ e teuio

## Gwelit ivez:

* Lavarenn
* Lavarenn dizalc'h
* Frazenn
* Rannfrazenn
* Frazenn gevrennek
* Frazenn liesrann
# Islamouriezh

Islamouriezh eo an ideologiezh politikel a zo hec'h orin e krouidegezh strollad politikel ar Vreudeur vuzulman en Egipt e 1925. War atiz Hasan Al-Banna e oa bet savet ar strollad evit stourm ouzh an unpenniezh egiptat, pa oa houmañ dindan levezon greñv Breizh-Veur.
Hervez tezennoù al lodenn vrasañ eus an islamourien n'eo ket an Islam ur relijion hepken, met un doare da urzhiañ ar gevredigezh dre lakaat ar Charia, d.l.e. al lezennoù savet diwar ar C'horan, da lezennoù ar stad.
Deuet eo ar Vreudeur vuzulman egiptat da vezañ e penn un aozadur etrebroadel nann-ofisiel gant meur a strollad politikel e meur a vro. Strolladoù "breur" a vez kavet e Jordania, Maroko, Tunizia (Ennadah), Turkia (AKP), Palestina (Hamas), Yemen hag Aljeria.
# Islavarenn-abeg

An islavarenn-abeg zo un islavarenn-doareañ hag a ro an abeg eus un ober pe ur stad. Degaset e vez:
* gant dre ma, o vezañ ma,
* gant peogwir e ...
# Little Charity Island

Little Charity Island zo un enezennig el Lenn Huron, e Michigan e Stadoù Unanet Amerika. Emañ e-kreiz Saginaw Bay, tost da Big Charity Island.
# Little Red Riding Hood (1922)

Little Red Riding Hood a zo ur film berr bevaat deuet er maez e 1922, produet gant ar studio Laugh-O-Gram, krouet gant Walt Disney e Kansas City, a-raok ma rafe freuz-stal e Gouere 1923 ha ma yafe Walt da Hollywood.. Diazezet eo war ar gontadenn Kabellig Ruz eus Charles Perrault.

## Synopsis

Goullo / disterik / diglok / diresis eo ar rann-mañ. Donemat mat d'an dud a zo prest da sikour !

## Fichenn teknikel

* Titl orin : Little Red Riding Hood
* Heuliadenn : Laugh-O-Gram
* Realizatour: Walt Disney
* Senario : Walt Pfeiffer hervez Charles Perrault
* Animatour$^,$ : Rudolf Ising
* Produer : Walt Disney
* Produerezh : Laugh-O-Gram Films
* Dasparzhadur : Leslie B. Mace
* Deiziad dont er-maez : 29 a viz gouere 1922
* Stumm ar skeudenn : Du ha Gwenn
* Padelezh : 6 min
* Yezh : (en)
* Bro : Stadoù-Unanet
* Fichenn imdb : Patrom:Imdb titre

## Evezhiadenn

Ar film-mañ a zo ar film berr kentañ sevenet gant Walt Disney, kalz a-raok Mickey Mouse (1928).

## Notennoù ha daveoù

* ↑ (en) Dave Smith, Disney A to Z: The Updated Official Encyclopedia p 103
* 1 2 3 4 Patrom:Imdb titre
* ↑ (en) Russel Merritt & JB Kaufman, Walt in Wonderland p 125

## Liamm diavaez

Sellet ar video war Youtube
# Little Rock

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Little Rock ( a zo Roc'h vihan e brezhoneg), zo un anv-lec'h saoznek e SUA.

## Lec'hioù

* Little Rock (Arkansas), kêr-benn Arkansas
* Little Rock (Iowa)
* Little Rock, Beltrami County, Minnesota,
* Little Rock, Morrison County, Minnesota.
* Little Rock Air Force Base, e Jacksonville, Arkansas
* Little Rock Township, Kendall County, Illinois
* Little Rock Township, Nobles County, Minnesota
* Little Rock, South Carolina
* Littlerock (California)
* Littlerock (Washington)

## Tud

* Little Rock (Cheyenne ), penn amerindian
# Little Rock (Arkansas)

Little Rock eo kêr-benn Arkansas, unan eus stadoù SUA. Er bloavezh 2010 e oa 193,524 a annezidi o chom enni. Krouet eo bet anv Little Rock en ur mod ofisiel e 1821.

## Kêrioù gevelle

| Bro | Kêr |
| Taiwan | Arad |
| Republik Korea | Hanam |
| Republik Pobl Sina | Changchun |
| Italia | Ragusa |
| Belgia | Mons |
| Mec'hiko | Pachuca de Soto |
| Turkia | Samsun |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Little Wellington

Enez Little Wellington (Isla Little Wellington e spagnoleg) zo un enezenn vihan e Chile, e mervent ar vro, er Meurvor Habask, en Enezeg Wellington, en norzh da Enez Wellington.
# Little Brikhill

Little Brickhill zo ur gêriadenn hag ur barrez keodedel eus kreisteiz Bro-Saoz, e kontelezh Buckinghamshire. Emañ nepell diouzh Milton Keynes.
Eno e oa ur c'hreñvlec'h roman anvet Magiovinium, el lec'h m'emañ Dropshort.

## Douaroniezh

Edo Magiovinium er Watling Street, e Little Brickhill (e-kichen Milton Keynes), en hanternoz da aerborzh Luton.

## Anv

Magiovinium
* I.A. 4711 (Iter II) ː MAGIOVINTO
* I.A. 47610 (Iter VI) ː MAGIOVINIO
* I.A. 4796 (Iter VIII) ː MAGIONVINIO
Talvoudegezh ː magio = bras, meur; diasur evit an eil tamm.

## Daveoù

* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982. p. 406
# Little Chester

Little Chester pe Chester Green zo ur bannlev eus kêr Derby, e Derbyshire, e Bro-Saoz. Emañ en hanternoz da greiz kêr Derby, war lez ar stêr Derwent.
Eno e oa gwechall ur c'hreñvlec'h roman bras, anvet Derventio. Diazezet e oa ar c'hreñvlec'h-se war lez ar stêr hag e kroashent pemp hent roman.
# Little Mix

Patrom:Infobox Musique (artiste)
Little Mix (a oa anavezet a raok dindan anv Rythmix) a zo ur girls band eus bro Saoz. Gounezet ho deus an 8vet bloavezh eus The X Factor e 2011, ar wech gentañ e oa evit ur strollad gounit ar priz-se. Er strollad emañ Perrie Edwards, Jade Thirlwall, Leigh-Anne Pinnock ha Jesy Nelson. O albom kentañ eo DNA, embannet eo bet d'ar 25 a viz Ebrel 2013 e Frañs. Goude berzh o single Wings, Little Mix a embann o albom kentañ e 2012, goude ez eus bet Change Your Life hag How Ya Doin'?. O eil albom Salut a zo bet embanet d'an 3 a viz Kerzu 2013.
| Sizhun | Dibab ar c'hanaouennoù | tem | Disoc'h |
| Judges' houses | Big Girls Don't Cry (Fergie) | Dibab dieub | Dibabet evit ar prim |
| Judges' houses | Cry Me a River ( Justin Timberlake ) | Dibab dieub | Dibabet evit ar prim |
| Sizhun 1 | Super Bass (Nicki Minaj) | Rouantelezh-Unanet vs Stadoù-Unanet | Saveteet gant Tulisa |
| Sizhun 2 | I'm Like a Bird (Nelly Furtado) | Karantez | 4re |
| sizhun 3 | Tik Tok/Push It (Ke$ha/Salt-n-Pepa) | Rock | 6vet |
| sizhun 4 | E.T. (Katy Perry) | Halloween | 2vet |
| sizhun 5 | Don't Stop The Music ( Rihanna ) | Kanaouennoù ar danceflooroù | 4re |
| sizhun 6 | Telephone/Radio Ga Ga | Testenn er gellig | Testenn er gellig |
| sizhun 7 | Don't Let Go (Love) | Testenn er gellig | Testenn er gellig |
| sizhun 8 | Testenn er gellig | Testenn er gellig | Testenn er gellig |
Perrie Edwards
# Little England beyond Wales

Little England beyond Wales ("Bro-Saoz Vihan en tu all da Gembre") zo anv istorel ur c'hornad e Kembre e kreisteiz Sir Benfro ha mervent Sir Gaerfyrddin, ma komzer saozneg abaoe kantvedoù petra bennak m'emañ pell diouzh Bro-Saoz.
Kentañ meneg eus "Little England beyond Wales" a gaver er XVIvet kantved, daoust ma rank an droienn bezañ koshoc'h , pa voe graet anv gant William Camden eus un Anglia Transwalliana.
An harz yezhel etre an tolead hag an douaroù kembraek a vez graet al Linenn Landsker anezhañ.
# Little Boxes (kanaouenn)

Little Boxes (Boestoùigoù) zo ur ganaouenn folk saoznek savet e 1962 gant Malvina Reynolds (1900-1978). Ur protest-song eo, enep diorroadur ar bannlevioù stadunanat hag eus emzalc'h kemplegour ar renkadoù etre. Goap a ra eus al lodennaouegoù ma saver tiez – "boestoùigoù" – heñvel-mik an eil re ouzh ar re all diwar dafar izelbriz bet anvet ticky tacky gant Malvina Reynolds.
Ne voe ket enrollet gant ar ganerez-sonaozerez stadunanat diouzhtu : gant he mignon bras Pete Seeger (1919-2014) an hini eo e reas berzh bras an oberenn pa voe embannet gantañ evit ar wech kentañ e 1963. Ret e voe gortoz 1967 kent na deuas e-maez an albom Malvina Reynolds Sings the Truth, trizek kanaouenn warnañ ha Little Boxes en o zouez.

## Ar c'homzoù...

* (en) Malvina Reynolds: Song Lyrics and Poems
Setu amañ da-heul un droidigezh vrezhonek anezhe.
    Boestoùigoù ouzh krap ar roz,
    Boestoùigoù savet diwar vrizhdafar,
    Boestoùigoù ouzh krap ar roz,
    Boestoùigoù holl heñvel.
    Unan wer zo hag unan roz,
    Hag unan c'hlas hag unan velen,
    Hag an holl zo graet diwar vrizhdafar
    Hag an holl zo heñvel.
       Hag an holl dud en tiez
       Zo aet d'ar skol-veur,
       Ma'z int bet lakaet e boestoù
       Hag an holl zo deuet e-maez heñvel,
       Ha mezeien hag alvokaded zo,
       Ha sternerien en aferioù,
       Hag an holl zo graet diwar vrizhdafar
       Hag an holl zo heñvel.
    Hag an holl a c'hoari war dachennoù golf
    Hag a ev o martini dry,
    Hag an holl o deus bugale goant
    Hag ar vugale a ya d'ar skol,
    Hag ar vugale a ya d'ar greizenn vakañsoù
    Ha goude d'ar Skol-veur,
    Ma vezont lakaet e boestoù
    Hag an holl a zeu e-maez heñvel.
       Hag ar baotred a ya d'an aferioù
       Hag a zimez hag a sav ur familh
       E boestoù graet diwar vrizhdafar
       Hag an holl zo heñvel.
       Unan wer zo hag unan roz,
       Hag unan c'hlas hag unan velen,
       Hag an holl zo graet diwar vrizhdafar
       Hag an holl zo heñvel.

## Liammoù diavaez

* Kanet gant Pete Seeger.
* Kanet gant Malvina Reynolds.

## Notennoù ha daveennoù

* ↑ Bez' emañ an droienn ticky tacky en Oxford English Dictionary – m'eo resisaet ec'h eo bet goveliet gant Malvina Reynolds, er Random House Webster's College Dictionary hag e geriadurioù all, ar Robert & Collins English-French Dictionary en o zouez.
* ↑ Malvina Reynolds ‎– Sings The Truth war al lec'hienn Discogs.
# Loeiz III an Dall

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Loeiz an Dall, ganet en Autun (Saône-et-Loire hiriv) war-dro 880 pe 883, ha marvet d'an 28 a viz Mezheven 928 e Vienne (Isère hiriv), a voe roue Provañs adalek 887, roue Italia adalek 900, hag Impalaer Santel evel Loeiz III, etre 901 ha 905.

## E vuhez

Mab e oa da Boson V, roue Provañs (marvet en 887), ha da Ermengard, ur verc'h da Loeiz II, Impalaer ar C'hornôg.

### Roue Provañs hag Impalaer ar C'hornôg

War-lerc'h marv e dad Boson, e miz Genver 887, e voe anvet da roue Provañs (eus 887 betek 928), met bihanik e oa, hag e vamm an hini eo a renas da c'hortoz, gant skoazell Richarzh II Bourgogne, lesanvet Richarzh ar Justisour, breur d'he fried Voson. En miz Mae 887 e kasas Ermengard he mab da gaout an impalaer Karl III, ha n'en doa bugel ebet, abalamour dezhañ da advabañ Loeiz. En miz Mae 889 ez eas-hi da gaout Arnulf Karintia, dug Karintia a oa bet anvet da roue Germania, d'ober he le dezhañ. En 890, e Valence, e voe dilennet Loeiz, gant kuzul an eskibien ha priñsed, da roue Arle, roue Provañs, ha roue Bourgogn. En 894 ez eas ar roue Loeiz da ober e le a feladed d'ar roue Arnulf Germania. En 896 e stourmas ouzh ar Sarazined a oa oc'h ober freuz ha reuz e Provañs.

## Levrlennadur

* Previté Orton, C. W. "Italy and Provence, 900-950." The English Historical Review, Vol. 32, No. 127. (Jul., 1917), pp 335-347.
# Loeiz IX

Loeiz IX a vez graet eus an dud-mañ
* Loeiz IX (Bro-C'hall) (1214–1270).
* Loeiz IX Bavaria (1417–1479), dug Bavaria,
* Loeiz IX Landgrav Hesse-Darmstadt a renas eus 1768 da 1790.

## Pennadoù kar

* Loeiz VIII
* Loeiz X
# Loeiz II (roue ar Franked)

Loeiz II, lesanvet Loeiz ar Gag (846-† 879), roue ar Franked (877-879), a oa mab da Garl Voal hag Ermentrud Orleañs. Kurunet e oa da gentañ roue Akitania e 867 ha roue Bro-C'hall goude e 877, met hep Provañs, roet gant e dad da Voson Provañs.
Besteod e oa Loeiz II, ar pezh a vire outañ a gomz dirak an dud hag a noaze ouzh e veli. Daoust dezhañ da vezañ bet kurunet un eil gwezh gant ar pab Yann VIII e-pad sened-iliz Troyes e miz Gwengolo 878 e chom ur roue hep galloud, mestroniet gant galloud ar vrientinelezh. Koulskoude ez eo fur a-walc'h evit skoulmañ un emglev, er memes bloavezh, gant e genderv Loeiz Saks, a gadarna rannidigezh Loren graet gant o zad e 870.

## Dimeziñ ha bugale

Eurediñ a reas da Ansgard Burgondia, mamm Loeiz III ha Karloman II, ha goude se d'ar rouanez Adelaid Frioul a roas dezhañ ur mab : Charlez III, bet ganet goude e varv.
| En e raok: Karl Voal | Rouaned ar Franked 877 – 879 | War e lerc'h: Loeiz III Karloman II |
# Loeiz II (impalaer ar C'hornôg)

Loeiz II, lesanvet ar Yaouank, ganet war-dro 825 ha marvet e 875, a voe roue Italia hag impalaer ar C'hornôg.
Mab e oa da Lotar Iañ hag Ermengard Tours.
Ren a reas a-gevret gant e dad da gentañ, adalek 844 evel roue Italia hag 850 evel impalaer ar C'hornôg.
Mervel a reas hep mab ha leuskel e zomani ha kurunenn an impalaeriezh d'e eontr Karl Voal.

## Pennad kar

* Loeiz II.
| En e raok: Lotar Iañ | Impalaer ar C'hornôg 850 – 875 | War e lerc'h: Karl Voal |
# Loeiz II Bourbon, priñs Condé

Loeiz II Bourbon, priñs Condé, ganet d'an 8 a viz Gwengolo 1621 e Pariz ha marvet d'ar 11 a viz Kerzu 1686 e Fontainebleau, a oa ur priñs gall eus skourr Condé an tiegezh Bourbon, hag ur jeneral gall e-pad ar Brezel Tregont Vloaz, ha rener ar Fronde ar briñsed. Dug Enghien e oa betek marv e dad e 1646. Abalamour d'e droioù-kaer evel soudard e voe lesanvet Le Grand Condé.

## Brezelioù ar roue

Mont a reas Condé da Flandrez, da stourm a-du gant ar Spagnoled, met faezhet e voe gant Turenne en 1658 en emgann an erinoù (1658).
# Loeiz IV, roue ar Franked

Loeiz IV, roue ar Franked, a zo bet ganet e 921 e Laon (Bro-C'hall) ha marvet d'an 10 a viz Gwenholon 954 e Reims (Bro-C'hall). Dre ma oa bet o vevañ e Bro-Saoz e veze graet Loeiz Tramor anezhañ ivez.
Mab e oa da Charlez III hag Edwige Wessex.
Dimezet e oa da Gerberga von Sachsen, pe Gerberga Germania (913 - † 5 Mae 969 gouez da lod, pe 984 gouez da lod all), merc'h d'an impalaer Herri Iañ an Evnetaer
E vab Lotar a voe roue ar Franked war e lerc'h.
| En e raok: Raoul | Rouaned ar Franked 936 – 954 | War e lerc'h: Lotar |
# Loeiz III (Bro-C'hall)

Loeiz III (war-dro 863-† 882), mab Loeiz Vesteod hag Ansgard Burgondia, a oa roue Bro-C'hall eus 879 da 882.

## Rouaned dic'halloud

E miz Meurzh 880, en Amiens, ez eo rannet rouantelezh e dad : Loeiz a resev Frankia ar c'hornôg ha Neustria, ha ren ha ra war un dro gant e vreur Karloman. Hemañ a resev Burgondia ar C'hornôg, Akwitania, ha Septimania (Cévennes, Corbières, Norzh ar Pireneoù gant Narbonne, Carcassonne, Béziers ha Nîmes).
Evit chom e peoc'h ha talañ ouzh tagadennoù an Normaned e rank an daou vreur en em glevet gant o c'henderv Loeiz Yaouank a c'houlenn Lotaringia ar c'hornôg o doa gounezet goude skrid-emglev Mersen sinet d'an 9 a viz Eost 870. E deroù 880 e oant rediet da reiñ ar vro-se dezhañ gant skrid-emglev Ribemont (Aisne). Ret eo dezhe ivez en em gannañ evit Burgondia p'emañ o goureontr Boson V o klask lakaat e grabanoù warni.

## Ar stourm a-enep an alouberien

D'an 30 a viz Du 879 e c'hounezas an daou vreur un trec'h bras war ar Vikinged, degouezhet betek ar Vienne. (http://expositions.bnf.fr/fouquet/arret/26/i.htm)
E miz Eost 881, Loeiz III en-dro an alouberien viking en emgann Saucourt-en-Vimeu e lec'h ma vije bet lazhet tost da 8 000 Viking. Skoet e voe spered ar gempredidi gant an trec'h-se ha kement ma voe brudet evit pell gant Son Loeiz (ar Ludwigslied pe Rythmus Teutonicus)

## Ur ren berr-kenañ

Terriñ a reas e benn ouzh he skeiñ ouzh gourin un nor re izel pa o redek war-varc'h war-lerc'h merc'h ur Germund bennak. Beziet e voe d'ar 5 a viz Eost 882 en Sant Denez. Lezel a reas holl rouantelezh Frankia ar C'hornôg gant e vreur Karloman, evit nebeut amzer avat.
| En e raok: Loeiz II | Rouaned ar Franked 879 – 882 | War e lerc'h: Karloman II |
# Loeiz IV

Loeiz IV a c'hall bezañ meur a zen :
* Loeiz IV, roue ar Franked
* Loeiz IV Nevers (1539-1595)

## Pennadoù kar

* Loeiz
* Loeiz III
* Loeiz V
# Le Prince que voilà

Le Prince que voilà ("Ar Priñs a welit amañ") zo ur romant gant Robert Merle e 1982, anezhañ pevare romant heuliad istorel Robert Merle, Fortune de France. Ennañ eo kontet buhez Pierre de Siorac adalek 1572 betek 1588.

## Diverradenn

Goude daou vloaz tremenet e Mespech e timez Pierre de Siorac gant Angelina de Montcalm, a-raok mont en dro e Pariz evit labourat evit ar Roue Herri III, o tremen eus stad medisiner ar Roue betek bezañ spier Herri III. E-pad e droioù-kaer e kemer perzh Pierre da wared Boulogne, en em gavout a ra gant dugez Montpensier a-raok mont e Bro-Saoz e-lec'h ma wel ar Rouanez Elesbed Iañ. Kregiñ a ra brezel ar C'hevread santel dirak kudennoù susit Kurun Bro-C'hall, gant dug Guise e penn ar C'hevread santel. Mont kuit a ra ar Roue betek Blois e-lec'h ma vez galvet ar Stadoù Hollek. Echuiñ a ra ar romant gant drouklazhañ dug Guise.
# Le Protecteur (danevell)

Le Protecteur zo un danevell c'hallek, gant Guy de Maupassant, embannet en 1884.

## Istor

Da gentañ e voe embannet Le Protecteur e Gil Blas ar 5 a viz C'hwevrer 1884, sinet Maufrigneuse evel e holl zanevelloù er pemdezieg-se, hag adembannet en dastumad Toine e 1886.

## Notennoù

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |